**Άρθρο 40**

**Τροποποίηση του άρθρου 33 του ν. 4547/2018 (Α΄ 102)**

Στο άρθρο 33 του ν. 4547/2018, όπως αντικαταστάθηκε με την παράγραφο 2 του άρθρου 19 του ν. 4572/2018 (Α΄ 188), επέρχονται οι ακόλουθες τροποποιήσεις:

α) Η περίπτωση β΄ αντικαθίσταται ως εξής: «β) Οι Διευθυντές πρωτοβάθμιας ή δευτεροβάθμιας Εκπαίδευσης, από τον Προϊστάμενο του Τμήματος Εκπαιδευτικών Θεμάτων και, όταν ο τελευταίος δεν υπάρχει, απουσιάζει ή κωλύεται, από διευθυντή σχολικής μονάδας της οικείας Διεύθυνσης Εκπαίδευσης, που ορίζεται από τον Περιφερειακό Διευθυντή Εκπαίδευσης, ύστερα από εισήγηση του οικείου Διευθυντή Εκπαίδευσης.»

β) Ύστερα από την περίπτωση γ΄ προστίθεται περίπτωση δ΄ ως εξής:

«δ) Ο προϊστάμενος του Τμήματος Εκπαιδευτικών Θεμάτων, από διευθυντή σχολικής μονάδας της οικείας Διεύθυνσης Εκπαίδευσης, ο οποίος ορίζεται με απόφαση του Περιφερειακού Διευθυντή Εκπαίδευσης, ύστερα από εισήγηση του οικείου Διευθυντή Εκπαίδευσης. Ο διευθυντής σχολικής μονάδας αναπληρώνει τον Προϊστάμενο του Τμήματος Εκπαιδευτικών Θεμάτων και στην περίπτωση που ο τελευταίος αδυνατεί να ασκήσει τα καθήκοντά του λόγω άσκησης καθηκόντων αναπληρωτή Διευθυντή Εκπαίδευσης.»

---------------------------------------------------------------------------------------------------------------